CELEX: 32017R1588
Language: el
Date: 2017-09-19 00:00:00
Title: Εκτελεστικός κανονισμός (ΕΕ) 2017/1588 της Επιτροπής, της 19ης Σεπτεμβρίου 2017, για την τροποποίηση του κανονισμού (ΕΚ) αριθ. 2535/2001 όσον αφορά τις παραχωρήσεις για τα γαλακτοκομικά προϊόντα καταγωγής Καναδά

20.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 241/18
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1588 ΤΗΣ ΕΠΙΤΡΟΠΉΣ
   της 19ης Σεπτεμβρίου 2017
   για την τροποποίηση του κανονισμού (ΕΚ) αριθ. 2535/2001 όσον αφορά τις παραχωρήσεις για τα γαλακτοκομικά προϊόντα καταγωγής Καναδά
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187,
   Εκτιμώντας τα ακόλουθα:
   
               (1)
            
            
               Με την απόφαση (ΕΕ) 2017/38 του Συμβουλίου (2), το Συμβούλιο ενέκρινε, εξ ονόματος της Ευρωπαϊκής Ένωσης, την προσωρινή εφαρμογή της συνολικής οικονομικής και εμπορικής συμφωνίας μεταξύ της Ευρωπαϊκής Ένωσης και των κρατών μελών της, αφενός, και του Καναδά, αφετέρου («η συμφωνία»).
            
         
               (2)
            
            
               Το άρθρο 2.4 της συμφωνίας προβλέπει τη μείωση και κατάργηση των τελωνειακών δασμών επί των εισαγωγών προϊόντων καταγωγής Καναδά σύμφωνα με το παράρτημα 2-Α. Η παράγραφος 2 του εν λόγω παραρτήματος προβλέπει ότι τα μέρη της συμφωνίας πρέπει να καταργήσουν όλους τους τελωνειακούς δασμούς για ορισμένα καταγόμενα προϊόντα, από την ημερομηνία έναρξης ισχύος της εν λόγω συμφωνίας. Ο κανόνας αυτός θα πρέπει να εφαρμοστεί για το γάλα και τα γαλακτοκομικά προϊόντα που εισάγονται στην Ένωση.
            
         
               (3)
            
            
               Ο κανονισμός (ΕΚ) αριθ. 2535/2001 της Επιτροπής (3) θεσπίζει κανόνες όσον αφορά τη δασμολογική ποσόστωση εισαγωγής αριθ. 09.4513 για το τυρί Cheddar καταγωγής Καναδά. Δεδομένου ότι η συμφωνία προβλέπει την κατάργηση των δασμών για τα γαλακτοκομικά προϊόντα, θα πρέπει να καταργηθεί η εν λόγω δασμολογική ποσόστωση εισαγωγής. Ως εκ τούτου, οι διατάξεις του κανονισμού (ΕΚ) αριθ. 2535/2001 που αφορούν τη διαχείριση της εν λόγω δασμολογικής ποσόστωσης θα πρέπει να απαλειφθούν. Επιπλέον, είναι σκόπιμο να επικαιροποιηθούν ορισμένες διατάξεις στο παράρτημα XI του εν λόγω κανονισμού.
            
         
               (4)
            
            
               Ως εκ τούτου, ο κανονισμός (ΕΚ) αριθ. 2535/2001 θα πρέπει να τροποποιηθεί αναλόγως. Οι προτεινόμενες τροποποιήσεις θα πρέπει να εφαρμόζονται από την ημερομηνία προσωρινής εφαρμογής της συμφωνίας και, ως εκ τούτου, ο παρών κανονισμός θα πρέπει να αρχίσει να ισχύει το συντομότερο δυνατόν.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2535/2001 τροποποιείται ως εξής:
   
               α)
            
            
               στο άρθρο 29, η παράγραφος 2 αντικαθίσταται από το ακόλουθο κείμενο:
               «2.   Η θέση 3 των πιστοποιητικών IMA 1, σχετικά με τον αγοραστή, και η θέση 6 σχετικά με τη χώρα προορισμού δεν συμπληρώνονται.»·
            
         
               β)
            
            
               στο παράρτημα III μέρος III B, η καταχώριση που αφορά την ποσόστωση αριθ. 09.4513 απαλείφεται·
            
         
               γ)
            
            
               το παράρτημα XI τροποποιείται σύμφωνα με το παράρτημα του παρόντος κανονισμού·
            
         
               δ)
            
            
               στο παράρτημα XII, η καταχώριση που αφορά τον Καναδά απαλείφεται.
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 21η Σεπτεμβρίου 2017.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Σεπτεμβρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Απόφαση (ΕΕ) 2017/38 του Συμβουλίου, της 28ης Οκτωβρίου 2016, για την προσωρινή εφαρμογή της συνολικής οικονομικής και εμπορικής συμφωνίας (ΣΟΕΣ) μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου (ΕΕ L 11 της 14.1.2017, σ. 1080).
   
      (3)  Κανονισμός (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (ΕΕ L 341 της 22.12.2001, σ. 29).
   
      ΠΑΡΑΡΤΗΜΑ
      Το παράρτημα XI του κανονισμού (ΕΚ) αριθ. 2535/2001 τροποποιείται ως εξής:
      
                  α)
               
               
                  το μέρος Α απαλείφεται·
               
            
                  β)
               
               
                  τα μέρη Β, Γ και Δ αντικαθίστανται από το ακόλουθο κείμενο:
               
            
                  «B.
               
               
                  Όσον αφορά τα τυριά Cheddar που υπάγονται στον κωδικό ΣΟ ex 0406 90 21 και αναφέρονται στον αριθμό ποσόστωσης 09.4514 του παραρτήματος I.ΙΑ και στον αριθμό ποσόστωσης 09.4521 του παραρτήματος III.Β:
                  
                              1
                           
                           
                              η θέση αριθ. 7 με την ένδειξη “τυριά Cheddar σε τυποποιημένες ολόκληρες μορφές”·
                           
                        
                              2
                           
                           
                              η θέση αριθ. 10 με την ένδειξη “αποκλειστικά γάλα αγελάδος εθνικής παραγωγής”·
                           
                        
                              3
                           
                           
                              η θέση αριθ. 11 με την ένδειξη “τουλάχιστον 50 %”·
                           
                        
                              4
                           
                           
                              η θέση αριθ. 14 με την ένδειξη “τουλάχιστον τρεις μήνες”·
                           
                        
                              5
                           
                           
                              η θέση αριθ. 16 με την ένδειξη της περιόδου για την οποία ισχύει η ποσόστωση.
                           
                        
            
                  Γ.
               
               
                  Όσον αφορά τα τυριά Cheddar που προορίζονται για μεταποίηση και υπάγονται στον κωδικό ΣΟ ex 0406 90 01, τα οποία αναφέρονται στον αριθμό ποσόστωσης 09.4515 του παραρτήματος I.ΙΑ και στον αριθμό ποσόστωσης 09.4522 του παραρτήματος III.Β:
                  
                              1
                           
                           
                              η θέση αριθ. 7 με την ένδειξη “τυριά Cheddar σε τυποποιημένες ολόκληρες μορφές”·
                           
                        
                              2
                           
                           
                              η θέση αριθ. 10 με την ένδειξη “αποκλειστικά γάλα αγελάδος εθνικής παραγωγής”·
                           
                        
                              3
                           
                           
                              η θέση αριθ. 16 με την ένδειξη της περιόδου για την οποία ισχύει η ποσόστωση.
                           
                        
            
                  Δ.
               
               
                  Όσον αφορά τα τυριά εκτός του Cheddar που προορίζονται για μεταποίηση και υπάγονται στον κωδικό ΣΟ ex 0406 90 01, τα οποία αναφέρονται στον αριθμό ποσόστωσης 09.4515 του παραρτήματος I.ΙΑ και στον αριθμό ποσόστωσης 09.4522 του παραρτήματος III.Β:
                  
                              1
                           
                           
                              η θέση αριθ. 10 με την ένδειξη “αποκλειστικά γάλα αγελάδος εθνικής παραγωγής”·
                           
                        
                              2
                           
                           
                              η θέση αριθ. 16 με την ένδειξη της περιόδου για την οποία ισχύει η ποσόστωση.».